เบนซ์ไหลตกคลอง ดญ.4ขวบจมน้ำ
พ่ออ้างดับเครื่อง งมร่างส่งรพ.โคม่า,อุทาหรณ์พ่อปล่อยลูกสาววัย 4 ขวบ นอนหลับในรถเบนซ์จอดไว้ริมถนนเลียบ คลอง จู่ๆรถไหลตกน้ำต่อหน้าต่อตา ระหว่างจอดดับเครื่องยนต์เปิดประตูทิ้งไว้ให้ลูกสาวคนเล็กนอนหลับที่เบาะหลัง พอเดินคล้อยหลังสักพัก ลูกสาวคนโตที่ลงมาเล่นด้านนอกตะโกนบอกรถไหล รีบวิ่งกระโดดลงไปช่วยท่ามกลางกระแสน้ำไหลเชี่ยว ตำรวจประสานนักประดาน้ำช่วยงมหาก่อนนำร่างหมดสติส่งโรงพยาบาลอาการน่าเป็นห่วง,อุทาหรณ์พ่อปล่อยให้ลูกสาวนอนหลับในรถเบนซ์ริมถนนเลียบคลองเกิดไหลตกน้ำ อาการสาหัสรายนี้ เปิดเผยเมื่อเวลา 10.40 น. วันที่ 13 ธ.ค. ร.ต.อ.สุดเขตต์ พิมพากุล พนักงานสอบสวน สภ.ท่าเรือ อ.ท่ามะกา จ.กาญจนบุรี รับแจ้งมีรถเก๋งไหลตกน้ำ คลองส่งน้ำสายท่ามะกา-ท่าเรือ เขตเทศบาลเมืองท่าเรือพระแท่น มีเด็กติดอยู่ในรถ จึงไปตรวจสอบพร้อมด้วย พ.ต.อ.ฤทธิ์รงค์ กันยาประสิทธิ์ ผกก.สภ.ท่าเรือ แพทย์เวรโรงพยาบาลมะการักษ์ มูลนิธิมิราเคิลออฟไลฟ์ กาญจนบุรี และนักประดาน้ำจากชมรมกู้ภัยทางน้ำภาค 7,ที่เกิดเหตุเป็นถนนเลียบคลองส่งน้ำขนาดใหญ่ มีชาวบ้านที่พบเห็นเหตุการณ์ช่วยกันงมหารถเก๋งที่ตกลงไปในคลอง นักประดาน้ำลงไปตรวจสอบเด็กติดอยู่ในเบาะหลังรถเบนซ์ ซี 200 สีเขียว ทะเบียน กง 2972 นครปฐม ก่อนนำร่างออกมา ทราบชื่อ ด.ญ.นิชาภัทร เวสสภักดี อายุ 4 ขวบ อยู่บ้านเลขที่ 51 หมู่ 6 ต.ดอนข่อย อ.กำแพงแสน จ.นครปฐม สภาพหมดสติ จึงนำส่ง รพ.มะการักษ์ ก่อนช่วยกันลากรถขึ้นมา ใช้เวลากว่า 2 ชม.,สอบสวนนายบุญยิ่ง เวสสภักดี อายุ 39 ปี พ่อ ด.ญ.นิชาภัทร ทราบว่า ก่อนเกิดเหตุขับรถไปทำธุระที่ตลาดท่าเรือ มีลูกสาว 2 คนไปด้วย คนโตอายุ 7 ขวบ ส่วน ด.ญ.นิชาภัทรเป็นคนเล็ก ระหว่างทางได้แวะซื้อข้าวเพื่อนำไปกินที่บ้าน โดยจอดรถดับเครื่องยนต์ไว้ริมถนนเลียบคลองแล้วลงจากรถเดินข้ามถนนไปซื้อข้าว ปล่อยลูกสาวคนเล็กที่นอนหลับอยู่ที่เบาะหลัง โดยเปิดประตูฝั่งคนขับเอาไว้ ส่วนลูกสาวคนโตลงมาเล่นด้านนอก หลังเดินไปได้สักพักลูกคนโตตะโกนบอกว่ารถไหลตกคลอง เลยรีบวิ่งไปดูและกระโดดลงไปช่วยลูกสาว แต่กระแสน้ำไหลแรง,ด้าน ร.ต.อ.สุดเขตต์ พิมพากุล พนักงานสอบสวน เปิดเผยว่า เบื้องต้นเจ้าหน้าที่ตำรวจยังไม่สามารถระบุได้ว่าสาเหตุรถไหลตกคลองเกิดจากอะไร เนื่องจากสอบปากคำพ่อให้การว่าตอนจอดรถดับเครื่องยนต์เข้าเกียร์ออโตในตำแหน่งพีแล้วเปิดประตูทิ้งไว้โดยจุดที่จอดรถพื้นค่อนข้างลาดเอียง ขณะที่นักประดาน้ำที่ลงไปช่วยเด็กพบว่าเกียร์อยู่ในตำแหน่งดี 2 จึงต้องตรวจสอบหาสาเหตุให้ละเอียดอีกครั้ง ส่วนอาการเด็กตอนนี้ยังน่าเป็นห่วง แพทย์ต้องดูแลอย่างใกล้ชิด
อุทาหรณ์พ่อปล่อยลูกสาววัย 4 ขวบ นอนหลับในรถเบนซ์จอดไว้ริมถนนเลียบ คลอง จู่ๆรถไหลตกน้ำต่อหน้าต่อตา ระหว่างจอดดับเครื่องยนต์เปิดประตูทิ้งไว้ให้ลูกสาวคนเล็กนอนหลับที่เบาะหลัง
รถเบนซ์,ไหลตกคลอง,ลูกสาว,นอนหลับในรถ,กาญจนบุรี,บุญยิ่ง เวสสภักดี